
PËR NJË NDRYSHIM NË VENDIMIN NR.166, DATË 11.4.1997, TË KËSHILLIT TË MINISTRAVE, “PËR SIGURIMIN DHE ADMINISTRIMIN E NDIHMAVE HUMANITARE DHE TË EMERGJENCËS”
 
Në mbështetje të nenit 100 të Kushtetutës dhe të nenit 1, të ligjit nr.7815, datë 20.4.1994, “Për barnat”, me propozimin e ministrit të Shëndetësisë, Këshilli i Ministrave

V E N D O S I :

1. Paragrafi i dytë i pikës 2 në vendimin nr.166, datë 11.4.1997, të Këshillit të Ministrave, ndryshohet si vijon:
“- Ministria e Shëndetësisë, për ndimat humanitare në barna, materiale dhe aparatura mjeksore.
Barnat dhe materialet mjeksore, ndihmë humanitare, që u dhurohen institucioneve shëndetësore, shqiptare, duhet të plotësojnë parametrat e parashikuara në ligjin nr.7815, datë 20.4.1994, “Për barnat”.
Këto ndihma humanitare, të dhuruara i kalojnë, sipas rregullave të caktuara nga Ministria e Shëndetësisë, institucionit shëndetësor, kur i dhurohen atij, dhe Fufarmës, kur i dhurohen Ministrisë së Shëndetësisë.”.
2. Vendimi nr.169, datë 8.4.1999, i Këshillit të Ministrave “Për një ndryshim dhe shtesë në vendimin e Këshillit të Ministrave nr.166, datë 11.4.1997, “Për sigurimin dhe administrimin e ndihmave humanitare dhe të emergjencës””, shfuqizohet.
3. Ngarkohet ministri i Shëndetësisë të nxjerrë aktet përkatëse, në zbatim të këtij vendimi.
Ky vendim hyn në fuqi pas botimit në Fletore Zyrtare.

